ระเบียบ ก.พ.ค.

ว่าด้วยการปฏิบัติงานในอํานาจหน้าที่ของ ก.พ.ค. การมอบหมายงาน

และการรักษาการแทน

พ.ศ. 2552

-----------------

          โดยที่เป็นการสมควรกําหนดระเบียบว่าด้วยการปฏิบัติงานในอํานาจหน้าที่ของ ก.พ.ค. การมอบหมายงาน และการรักษาการแทน

          อาศัยอํานาจตามความในมาตรา 31 (5) แห่งพระราชบัญญัติระเบียบข้าราชการพลเรือน พ.ศ. 2551 และมติ ก.พ.ค. ในการประชุมครั้งที่ 7/2552 เมื่อวันที่ 11 มีนาคม 2552 ก.พ.ค. จึงออกระเบียบไว้ดังต่อไปนี้


ข้อ ๑ ระเบียบนี้เรียกว่า "ระเบียบ ก.พ.ค. ว่าด้วยการปฏิบัติงานในอํานาจหน้าท่ี่ของ ก.พ.ค. การมอบหมายงาน และการรักษาการแทน พ.ศ. 2552" 


ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไป


ข้อ ๓ การปฏิบัติงานของ ก.พ.ค. ทั้งคณะโดยปกติใช้วิธีการประชุมซึ่งกําหนดโดยระเบียบ ก.พ.ค. ว่าด้วยการประชุมคณะกรรมการ ก.พ.ค.คณะกรรมการวินิจฉัยอุทธรณ์ และคณะกรรมการวินิจฉัยร้องทุกข์ การออกกฎ ก.พ.ค. ระเบียบ หลักเกณฑ์ และวิธีการ เพื่อปฏิบัติงานในอํานาจหน้าที่ของ ก.พ.ค. ตามที่กฎหมายกําหนดนัั้น เมื่อ ก.พ.ค. มีมติให้ใช้บังคับแล้ว ให้ประธาน ก.พ.ค. เป็นผู้ลงนามและดําเนินการเพื่อใช้บังคับต่อไป


ข้อ ๔ ให้ประธาน ก.พ.ค. มีอํานาจในการสั่ง การอนุญาตการอนุมัติ การปฏิบัติงาน หรือการดําเนินการอื่น ตามท่ี่กําหนดไว้ในกฎหมาย กฎ ก.พ.ค. กฎ ก.พ.ค. ระเบียบ หลักเกณฑ์ และวิธีการเพื่อปฏิบัติงานในอํานาจหน้าที่ของ ก.พ.ค. หรือตามที่ ก.พ.ค.   
มีมติมอบหมาย  
          นอกจากการจ่ายสํานวนเรื่องอุทธรณ์และเรื่องร้องทุกข์ ตามที่กําหนดไว้ในกฎ ก.พ.ค. แล้ว ให้ประธาน ก.พ.ค. มีอํานาจสั่งการในเรื่องการเสนอแนะเกี่ยวกับการพิทักษ์ระบบคุณธรรมตามมาตรา 31 (1) และเรื่องการคุ้มครองระบบคุณธรรมตามมาตรา 126 แห้งพระราชบัญญัติระเบียบข้าราชการพลเรือน พ.ศ. 2551 ด้วย โดยประธาน ก.พ.ค. อาจสั่งให้กรรมการ ก.พ.ค. คนหนึ่งคนใด คณะกรรมการวินิจฉัยอุทธรณ์ หรือคณะกรรมการวินิจฉัยร้องทุกข์ ที่ตั้งเป็นองค์คณะวินิจฉัยคณะหนึ่งคณะใด หรือแต่งตั้งคณะกรรมการประกอบด้วยบุคคลที่เห็นสมควร เพื่อรับผิดชอบดําเนินการเรื่องดังกล่าวก็ได้  
          ถ้ามิได้มีการกําหนดเรื่องการมอบอํานาจไว้เป็นอย่างอื่น หรือห้ามเรื่องการมอบอํานาจไว้ ประธาน ก.พ.ค. อาจมอบอํานาจให้กรรมการ ก.พ.ค. เลขานุการ ก.พ.ค. กรรมการวินิจฉัยอุทธรณ์ร้องทุกข์ หรือเจ้าหน้าที่ที่เกี่ยวข้อง เป็นผู้ปฏิบัติงานแทนก็ได้


ข้อ ๕ ในกรณีที่ประธาน ก.พ.ค. ไม่อาจปฏิบัติงานได้ ให้กรรมการ ก.พ.ค. คนใดคนหนึ่ง ตามที่ประธาน ก.พ.ค. กําหนด โดยความเห็นชอบของ ก.พ.ค. เป็นผู้รักษาการแทน


ข้อ ๖ ในกรณีที่ไม่มีผู้ดํารงตําแหน่งประธาน ก.พ.ค. ให้ ก.พ.ค. เลือกกันเอง ให้กรรมการ ก.พ.ค. คนหนึ่งรักษาการแทนประธาน ก.พ.ค.จนกว่าจะทรงพระกรุณาโปรดเกล้าฯ แต่งตั้งประธาน ก.พ.ค. คนใหม่


ข้อ ๗ ให้นําความในข้อ 3 ข้อ 4 และข้อ 5 มาใช้บังคับกับประธานคณะกรรมการวินิจฉัยอุทธรณ์ หรือร้องทุกข์ ที่ตั้งเป็นองค์คณะวินิจฉัยด้วย โดยอนุโลม  
ในกรณีที่ประธานคณะกรรมการวินิจฉัยอุทธรณ์ หรือร้องทุกข์ ในองค์คณะวินิจฉัยไม่อยู่ หรือไม่อาจปฏิบัติงานได้ หรือมีปัญหาอุปสรรคในการปฏิบัติงานในอํานาจหน้าที่ของคณะคณะวินิจฉัย หรือมีเหตุจําเป็นอย่างอื่น และประธาน ก.พ.ค. พิจารณาเห็นเป็นการสมควรเพื่อประโยชน์ในการพิทักษ์ระบบคุณธรรม อาจสั่งให้องค์คณะวินิจฉัยอื่นพิจารณาวินัจฉัย หรือดําเนินการในเรื่องหนึ่งเรื่องใดแทนองค์คณะวินิจฉัยเดิมก็ได้


ข้อ ๘ ในกรณีที่มีการเปลี่ยนแปลงตามข้อ 7 วรรคสอง ให้แจ้งผู้เกี่ยวข้องเพื่อใช้สิทธิตามกฎหมาย กฎ ก.พ.ค. ระเบียบ หลักเกณฑ์ หรือวิธีการที่กําหนดไว้ และการดําเนินการใด ๆ ที่ได้พิจารณาดําเนินการไว้แล้วโดยชอบให้เป็นอันใช้ได้ และให้เป็นดุลพินิจของคณะกรรมการวินิจฉัยอุทธรณ์ หรือร้องทุกข์ใหม่ ที่จะพิจารณาดําเนินการตามท่ี่เห็นสมควรเพื่อประโยชน์แห่งความยุติธรรมและการพิทักษ์ระบบคุณธรรม


ข้อ ๙ ประธาน ก.พ.ค. มีอํานาจสั่งการให้รวมเรื่องอุทธรณ์ เรื่องร้องทุกข์ ที่มีมูลกรณีเดียวกัน หรือเกี่ยวข้องกัน เพื่อพิจารณาเป็นเรื่องเดียวกันก็ได้


ข้อ ๑๐ ให้ผู้รักษาการแทนตามที่กําหนดไว้ในระเบียบนี้ มีอํานาจหน้าที่เช่นเดียวกับผู้ที่ตนแทน


ข้อ ๑๑ ให้ประธาน ก.พ.ค. รักษาการตามระเบียบนี้ และให้มีอํานาจออกประกาศหรือคําสั่งเพื่อประโยชน์ในการปฏิบัติตามระเบียบนี้

          ในกรณีที่มีปัญหาเกี่ยวกับการปฏิบัติตามระเบียบนี้ ประธาน ก.พ.ค. อาจหารือท่ี่ประชุม ก.พ.ค. เพื่อประกอบการพิจารณาวินิจฉัยก็ได้


ข้อ ๑๒ การดําเนินการใด ๆ ที่ประธาน ก.พ.ค. ได้สั่งการไว้ก่อนท่ี่ระเบียบนี้จะใช้บังคับ ให้ถือว่าเป็นการดําเนินการตามระเบียบนี้


ผู้มีอํานาจลงนาม - ประกาศ ณ วันที่ 11 มีนาคม พ.ศ. 2552

นายศราวุธ  เมนะเศวต

ประธานกรรมการพิทักษ์ระบบคุณธรรม